《桃源行》
宋代·赵汝淳

武陵溪上栽桃花，儿童笑语成生涯。
当初避地不知远，渔郎惊问疑仙家。
年深忘却来时路，流水春风等闲度。
龙翔鹿走自兴亡，不到花开花落处。
江边雨暗蛮蓑湿，父老欲留留不得。
隔林鸡犬渐萧然，啼鸟一声溪水碧。

作者简介：赵汝淳，字子野，号静斋，昆山（今属江苏）人。太宗八世孙（《宋史·宗室世系表》二二）。宁宗开禧元年（一二○五）进士（明嘉靖《昆山县志》卷六）。历知清江县（明隆庆《临江府志》卷五），通判临安府（《咸淳临安志》卷五○）。今录诗十首。